צו הפיקוח על מצרכים ושירותים (בניה והפעלה של כור גרעיני)

{{ח:התחלה}}
{{ח:כותרת|צו הפיקוח על מצרכים ושירותים (בניה והפעלה של כור גרעיני), תשל״ה–1974}}
{{ח:קטע3||צו בדבר פיקוח על כור גרעיני}}

{{ח:פתיח-התחלה}}
{{ח:תיבה|ק״ת תשל״ה, 283|צו הפיקוח על מצרכים ושירותים (בניה והפעלה של כור גרעיני)|https://olaw.org.il/takanot/takanot-3253.pdf}}, {{ח:תיבה|489|ת״ט|https://olaw.org.il/takanot/takanot-3267.pdf}}; {{ח:תיבה|תשל״ו, 251|תיקון|https://olaw.org.il/takanot/takanot-3414.pdf}}; {{ח:תיבה|תשמ״ז, 510|תיקון|https://olaw.org.il/takanot/takanot-5009.pdf}}; {{ח:תיבה|תשמ״ט, 1261|תיקון מס׳ 2|https://olaw.org.il/takanot/takanot-5211.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק הפיקוח על מצרכים ושירותים#סעיף 5|סעיפים 5}}, {{ח:חיצוני|חוק הפיקוח על מצרכים ושירותים#סעיף 15|15}}, {{ח:חיצוני|חוק הפיקוח על מצרכים ושירותים#סעיף 42|42}}, {{ח:חיצוני|חוק הפיקוח על מצרכים ושירותים#סעיף 43|43}} {{ח:חיצוני|חוק הפיקוח על מצרכים ושירותים#סעיף 47|ו־47}} {{ח:חיצוני|חוק הפיקוח על מצרכים ושירותים|לחוק הפיקוח על מצרכים ושירותים, תשי״ח–1957}}, אני מצווה לאמור:
{{ח:סוגר}}
{{ח:מפריד}}

{{ח:קטע2||תוכן עניינים}}

{{ח:פנימי|פרק 1|פרק ראשון: הגדרות}}

{{ח:פנימי|פרק 2|פרק שני: הועדה}}

{{ח:פנימי|פרק 3|פרק שלישי: היתרים}}

{{ח:פנימי|פרק 4|פרק רביעי: פיקוח על בניה והפעלה של כור גרעיני}}

{{ח:פנימי|פרק 5|פרק חמישי: הוראות שונות}}

{{ח:קטע2|פרק 1|פרק ראשון: הגדרות}}

{{ח:סעיף|1|הגדרות|תיקון: תשמ״ז}}
{{ח:ת}} בצו זה –
{{ח:ת|סוג=הגדרה}} ”כור גרעיני“ – מיתקן שנועד לשמש, הותאם או משמש לייצור אנרגיה גרעינית על ידי תגובת שרשרת מבוקרת של ביקוע דלק גרעיני, המסוגלת לקיים עצמה אף ללא מקור נוסף של נויטרונים;
{{ח:ת|סוג=הגדרה}} ”מיתקן“ – מערכת מכונות, ציוד, אבזרים ומכשירים בין אם הם קבועים בקרקע ובין אם לאו, לרבות אלה הקשורים בהם או אליהם;
{{ח:ת|סוג=הגדרה}} ”נזק גרעיני“ – נזק לאדם או לרכוש הנגרם על ידי קרינה מיננת או הנובע ממנה;
{{ח:ת|סוג=הגדרה}} ”קרינה מיננת“ – קרינה אלקטרומגנטית או חלקיקית, המסוגלת ליצור יונים באופן ישיר או בלתי ישיר, במעברה דרך חומר;
{{ח:ת|סוג=הגדרה}} ”בניה“ – לרבות ביצוע של הקמה, הרחבה או הריסה של מבנה לכור גרעיני, מבני עזר או מבני החסנה ושירותים באתר או של כל חלק מהם, לרבות התקנה של מיתקן, הרכבתו, פירוקו, העתקתו ממקום למקום, או ביצוע שינוי ניכר בו או בכל חלק ממנו;
{{ח:ת|סוג=הגדרה}} ”הפעלה“ – לרבות הפעלה חלקית, הרצה, הפסקה, סגירה, בדיקה, ניסוי וניסיון, טיפול, שימוש, אחזקה, טעינת דלק, הוצאתו, העברתו והחסנתו וסילוק פסולת והחסנתה;
{{ח:ת|סוג=הגדרה}} ”היתר“ – היתר לפי {{ח:פנימי|סעיף 4|סעיף 4}} או היתר חלקי לפי {{ח:פנימי|סעיף 9|סעיף 9}};
{{ח:ת|סוג=הגדרה}} ”בעל היתר“ – לרבות מי שממלא תפקיד הנהלה בכור הגרעיני;
{{ח:ת|סוג=הגדרה}} ”מנהל“ – המנהל הכללי של הועדה לאנרגיה אטומית במשרד ראש הממשלה;
{{ח:ת|סוג=הגדרה}} ”הועדה“ – הועדה המייעצת לבטיחות גרעינית שהוקמה על פי צו זה, לרבות ועדת משנה שלה;
{{ח:ת|סוג=הגדרה}} ”השר“ – ראש הממשלה;
{{ח:ת|סוג=הגדרה}} ”אמות מידה“ – לרבות תנאים, תקנים ועקרונות הקשורים בנושאי בטיחות.

{{ח:קטע2|פרק 2|פרק שני: הועדה}}

{{ח:סעיף|2|הקמת הועדה}}
{{ח:תת|(א)}} מוקמת בזה ועדה מייעצת לבטיחות גרעינית, אשר תייעץ למנהל בכל ענין הנוגע לבטיחות הבניה וההפעלה של כור גרעיני.
{{ח:תת|(ב)}} השר יקבע, בהודעה שתפורסם ברשומות, את הרכב הועדה ואת מספר חבריה ומינוים.

{{ח:סעיף|3|סדרי עבודה}}
{{ח:ת}} הועדה תקבע בעצמה את סדרי עבודתה והיא תהיה רשאית לאצול סמכויותיה, כולן או מקצתן, לועדת משנה אחת או יותר, שתבחר מבין חבריה.

{{ח:קטע2|פרק 3|פרק שלישי: היתרים}}

{{ח:סעיף|4|איסור בניה והפעלה ללא היתר|תיקון: תשמ״ז, תשמ״ט}}
{{ח:תת|(א)}} לא יבנה ולא יפעיל אדם כור גרעיני ולא יעשה בו כל שינוי או כל פעולה של בניה או הפעלה, אלא לפי היתר מאת המנהל ובהתאם לתנאי ההיתר.
{{ח:תת|(ב)}} המנהל רשאי, לאחר התייעצות בועדה, לקבוע נהלים ואמות מידה אשר מבקש ההיתר יידרש למלאם או לעמוד בהם, כתנאי מוקדם לבדיקת בקשתו.

{{ח:סעיף|5|בקשה להיתר|תיקון: תשמ״ז}}
{{ח:ת}} בקשה להיתר יש להגיש למנהל בהתאם לכללים ולנהלים ולאמות המידה שיקבע המנהל, בצירוף כל מידע בכתב שידרוש המנהל ובפירוט שהוא ידרוש, לרבות פרטים ומסמכים על מיומנותם וכישוריהם של האנשים המוצעים כאחראים לבניה, להפעלה ולניהול של הכור הגרעיני, האתר שבו ייבנה הכור הגרעיני, דו״ח בטיחות, תכנית סילוק פסולת ותכניות, חישובים ומפרטים של הכור הגרעיני והמבנים באתר.

{{ח:סעיף|6|בדיקת הבקשה}}
{{ח:תת|(א)}} המנהל יבדוק כל בקשה להיתר שהוגשה על פי {{ח:פנימי|סעיף 5|סעיף 5}}.
{{ח:תת|(ב)}} המנהל רשאי לדרוש, תוך כדי בדיקת הבקשה להיתר, כל מסמך נוסף ופרטים נוספים, ככל שייראה בעיניו, ומבקש היתר חייב להמציא כל מסמך ופרטים כאמור.

{{ח:סעיף|7|מתן היתר}}
{{ח:ת}} המנהל רשאי לתת היתר, לסרב לתתו או להתנות בו תנאים והגבלות ככל שימצא לנכון.

{{ח:סעיף|8|תנאים מוקדמים למתן היתר|תיקון: תשמ״ז}}
{{ח:ת}} לא יתן המנהל היתר, לרבות היתר חלקי כאמור {{ח:פנימי|סעיף 9|בסעיף 9}}, אלא אם מצא, לאחר התייעצות בועדה, כי –
{{ח:תת|(1)}} מבקש ההיתר עומד באמות המידה שקבע המנהל לפי {{ח:פנימי|סעיף 4|סעיף 4(ב)}};
{{ח:תת|(2)}} מבקש ההיתר והמוצעים לשמש אחראים לבניה, להפעלה ולניהול של הכור הגרעיני וכל אלה שיועסקו בפעולות אלה, הם בעלי מיומנות, ידע וכישורים ככל הדרוש לפעולה או לפעולות שעליהן מבוקש ההיתר;
{{ח:תת|(3)}} ננקטו ויינקטו כל אמצעי הבטיחות להגנת העובדים, האוכלוסיה והסביבה, שלדעת המנהל יהיו דרושים למניעת נזק כתוצאה מכל פעולה מפעולות הבניה וההפעלה של הכור הגרעיני.

{{ח:סעיף|9|היתר חלקי|תיקון: תשמ״ז}}
{{ח:תת|(א)}} היתר יכול שיינתן לפעולה אחת או יותר מן הפעולות שהן בגדר בניה או הפעלה.
{{ח:תת|(ב)}} ניתן היתר חלקי כאמור בסעיף קטן (א), לא יעשה בעל ההיתר כל פעולה זולת הפעולות האמורות בהיתר החלקי.
{{ח:תת|(ג)}} המנהל רשאי לעכב מתן היתר חלקי לפעולה נוספת מפעולות הבניה וההפעלה כל עוד מבקש ההיתר לא עמד בכל תנאי ההיתר החלקי שכבר ניתן לו, או לא מסר מידע בכתב על פי דרישת המנהל, או הפעולות שבוצעו על פי ההיתר החלקי שניתן כאמור לא עמדו במבחנים ובאמות המידה שנקבעו לפי {{ח:פנימי|סעיף 4|סעיף 4(ב)}}, או לא עמדו בניסויים ובתנאי הפיקוח על פי {{ח:פנימי|פרק 4|הפרק הרביעי של צו זה}}.

{{ח:סעיף|10|שינויים בהיתר וביטולם|תיקון: תשל״ה, תשמ״ט}}
{{ח:ת}} כלל המנהל תנאים והגבלות בהיתר, רשאי הוא, בכל עת, לשנותם, להוסיף עליהם או לבטלם, באופן כללי או למקרה מיוחד, על ידי מתן הודעה בכתב לבעל ההיתר; ואולם אם יש בשינוי כאמור של תנאים והגבלות בהיתר כדי להשפיע על הערכת הסיכונים של המיתקן, ייעשה השינוי לאחר שהמנהל התייעץ בועדה.

{{ח:סעיף|11|תוקף ההיתר}}
{{ח:ת}} תקפו של היתר הוא לפעולה ולתקופה שקבע המנהל בהיתר.

{{ח:סעיף|12|העברת היתר}}
{{ח:ת}} לא יעביר אדם היתר לאחר ולא ישתף אדם אחר בהיתר, אלא באישור בכתב של המנהל ובתנאים שקבע באישור; המנהל לא יתן אישור להעברת היתר לאחר או לשיתוף אדם אחר בהיתר אלא לאחר שנתקיימו הוראות {{ח:פנימי|סעיף 8|סעיף 8(1)}}, בשינויים המחוייבים לפי הענין.

{{ח:סעיף|13|חובת הודעה על שינויים}}
{{ח:ת}} בעל היתר חייב להודיע מראש למנהל על כל שינוי בתכניות, במפרטים ובאחראים לפעולות הבניה, ההפעלה והניהול של הכור הגרעיני, ובכל מידע אחר שנמסר למנהל על פי צו זה.

{{ח:סעיף|14|ביטול היתר}}
{{ח:תת|(א)}} המנהל רשאי בהודעה בכתב לבעל היתר לבטל היתר או להתלותו בשל אחד מאלה:
{{ח:תתת|(1)}} קיימת סכנה בטיחותית העלולה לגרום נזק גרעיני;
{{ח:תתת|(2)}} הופר תנאי מתנאי ההיתר;
{{ח:תתת|(3)}} הסתבר כי בעל היתר או עובד מן העובדים כאמור {{ח:פנימי|סעיף 8|בסעיף 8(1)}} אינו כשיר לביצוע פעולה או פעולות שעליהן ניתן ההיתר;
{{ח:תתת|(4)}} לא מולאו הוראות צו זה, או הוראות שניתנו מכוחו.
{{ח:תת|(ב)}} התליה תהיה לתקופה שקבע המנהל והיא ניתנת להארכה אחת או יותר.
{{ח:תת|(ג)}} הודיע המנהל לבעל היתר על ביטול ההיתר או על התלייתו, חייב בעל ההיתר להחזירו למנהל תוך זמן הנקוב בהודעה, ולהפסיק כל עבודה או פעולה של בניה והפעלה בהתאם להוראות המנהל בכתב.

{{ח:סעיף|15|ערר}}
{{ח:תת|(א)}} המבקש היתר או בעל היתר רשאי לערור על החלטת המנהל בפני השר בכל אחד מהמקרים הבאים:
{{ח:תתת|(1)}} המנהל סירב לתת היתר, למעט סירוב על פי {{ח:פנימי|סעיף 9|סעיף 9(ג)}}, או ביטל היתר על פי {{ח:פנימי|סעיף 14|סעיף 14}};
{{ח:תתת|(2)}} המנהל שינה תנאים בהיתר או הוסיף תנאים להיתר שנתן, על פי {{ח:פנימי|סעיף 10|סעיף 10}}.
{{ח:תת|(ב)}} ערר על פי סעיף זה יוגש לשר בכתב תוך 15 ימים מיום מסירת החלטת המנהל למבקש ההיתר או לבעל ההיתר.
{{ח:תת|(ג)}} החלטת המנהל תהיה בת תוקף ולא יעוכב ביצועה אף אם הוגש ערר, כל עוד לא הורה השר אחרת.

{{ח:קטע2|פרק 4|פרק רביעי: פיקוח על בניה והפעלה של כור גרעיני}}

{{ח:סעיף|16|פיקוח}}
{{ח:תת|(א)}} המנהל ימנה מפקח על פעולות הבניה והפעלה של כור גרעיני.
{{ח:תת|(ב)}} מפקח שנתמנה כאמור, רשאי להיכנס, בכל עת, לחצרים של הכור הגרעיני וסביבתו, לאסוף ראיות לשם הפעלת סמכותו ולערוך בדיקות, מדידות וביקורת, להיות נוכח בנסיונות וניסויים, ולדרוש ולקבל מיפרטים, תכניות, דו״חות בדיקה וניסויים, דו״ח תקלות ותאונות וכל מסמך ופרטים אחרים שייראו כדרושים למנהל.

{{ח:סעיף|17|חובת הודעה על תקלה}}
{{ח:ת}} בעל היתר חייב להודיע מיד למנהל על כל תקלה או תאונה העלולה לגרום נזק גרעיני.

{{ח:קטע2|פרק 5|פרק חמישי: הוראות שונות}}

{{ח:סעיף|18|רשות מבצעת}}
{{ח:ת}} המנהל יהיה רשות מבצעת לענין צו זה, והוא רשאי לתת את כל ההוראות שיש בהן צורך לביצועו.

{{ח:סעיף|19|שמירת דינים}}
{{ח:ת}} האמור בצו זה אינו בא לגרוע מכוחו של כל דין אחר.

{{ח:סעיף|20|השם}}
{{ח:ת}} לצו זה ייקרא ”צו הפיקוח על מצרכים ושירותים (בניה והפעלה של כור גרעיני), תשל״ה–1974“.

{{ח:חתימות|י״א בתשרי תשל״ה (27 בספטמבר 1974)}}
* '''יצחק רבין'''
ראש הממשלה
{{ח:סוגר}}
{{ח:סוף}}
[[קטגוריה:בוט חוקים]]